Birou Resurse Umane, Salarizare, Protecția Muncii

Nr. 575/20 din 11.01.2019

 **Aprobat**

 P R I M A R

 Morar Costan

**REFERAT DE APROBARE**

*cu privire la*

**Proiectul de hotărâre**

**privind modificarea Anexei nr.II la HCL nr.195 / 2018 privind aprobarea organigramei, statului de funcţii şi a numărului de posturi pentru aparatul de specialitate al Primarului Municipiului Dej şi serviciile subordonate**

 Având în vedere expunerea de motive a Primarului Municipiului Dej nr. 573 din 11.01.2019 prin care supune spre aprobare consiliului local modificarea Anexei nr.II la HCL nr.195 / 2018 privind aprobarea organigramei, statului de funcţii şi a numărului de posturi pentru aparatul de specialitate al Primarului Municipiului Dej şi serviciile subordonate;

 Datorită desfășurării în data de 13.12.2018 a examenului de promovare a personalului contractual din cadrul instituției în urma căruia au fost declarați admiși prin raportul final al examenului şi datorită necesităţii de transformare a posturilor ocupate de acestea în altele de nivel imediat superior;

 În conformitate cu prevederile:

 - H.G. nr.286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, care prevede la:

 - art.41, alin.(1) faptul că prin promovare se asigură evoluţia în carieră a personalului contractual, prin trecerea într-un grad, o treaptă profesională sau funcţie superior/superioară;

 - art.41, alin.(2) faptul că promovarea personalului contractual din sectorul bugetar în grade sau trepte profesionale se face, de regulă, pe un post vacant, iar, în situaţia în care nu există un asemenea post, se face prin transformarea postului din statul de funcţii în care acesta este încadrat într-unul de nivel imediat superior;

 - Legii-cadru nr.153/2017 privind salarizarea personalului plătit din fonduri publice, art.11, alin.(5) şi art.31, alin.(4) care precizează că în situaţia în care nu există un post vacant, promovarea personalului plătit din fonduri publice în funcţii, grade sau trepte profesionale se va face prin transformarea postului din statul de funcţii în care acesta este încadrat într-unul de nivel imediat superior;

 Prin prezenta propun aprobarea transformarii unor funcţii din statul de funcţii al instituţiei, conform anexei.

 Șef birou Întocmit

Carmen Dunca Adina Pop